Mae **Kristina Háfoss** (ganwyd Danielsen, 26 Mehefin 1975) yn economegydd, cyfreithiwr ac aelod o senedd Ynysoedd Ffaröe, y Løgting ar ran y blaid Tjóðveldi, sef plaid sydd dros gweriniaeth annibynnol Ffaroeg. O 1 Chwefror 2021, hi oedd cyfarwyddwr y Cyngor Nordig, fel y Ffaroewr cyntaf a'r cyntaf o Deyrnas Denmarc.

Cefndir a gyrfa fusnes
----------------------

Magwyd Háfoss yn Argir pentref sydd bellach yn rhan i brifddinas Ynysoedd Ffaroe, Tórshavn. Mae hi'n cand.jur. a cand.polit. o Brifysgol Copenhagen o 2002 a 2003, yn y drefn honno. Cyflogwyd Háfoss gan Weinyddiaeth Materion Tramor Denmarc 1998–1999, y Weinyddiaeth Gyllid 1999–2000 a Swyddfa'r Llys Apêl yn Ynysoedd Ffaroe yn hafau 1999 a 2000. Ar ben hynny, roedd hi'n gynghorydd ariannol wrth baratoi'r cynllun gweithredu ar gyfer Útoyggjar (Ynysoedd Ffaro pellennig, yr ynysoedd bach sydd â chysylltiad cychod ag Ynysoedd Ffaroe canolog yn unig) 2000-2001, economegydd yn Landsbanki Føroya 2004-2005 ac yn rheolwr prosiect ac ymgynghorydd buddsoddi yn Føroya Banki yn 2006. Er 2007, mae hi wedi bod yn rheolwr adran yn Tryggingarfelagið Føroyar.

Mae ei swyddi pwyllgor a bwrdd yn cynnwys cadeirydd y gymdeithas myfyrwyr Meginfelag Føroyskra Studenta (MFS) 1999–2000, cadeirydd y gymdeithas economeg a chyfreithiol Búskapar- og Løgfrøðingafelag Føroya (BLF) 2005-2006, aelod o fwrdd goruchwylio Landsbanki Føroya o 2008, bwrdd aelod o P / F Smyril Line o 2011 ac aelod o fwrdd dau o is-gwmnïau Tryggingarfelagið Føroyar o 2011.

Teulu a Magwraeth
-----------------

Streymoy, prif ynys Ynysoedd Ffaroe
Ei thaid ar ochr ei mam oedd Louis Zachariasen o Kirkja ar ynys fechan Fugloy. Roedd yn athro, ond rhoddodd y gorau i ddysgu pan na allai ddysgu'r plant yn yr iaith Ffaröeg. Roedd yn wleidydd i blaid Sjálvstýri, y Blaid Ymreolaeth, yn yr 1940au.

Roedd Háfoss yn nofiwr cystadleuaeth pan oedd yn blentyn ac yn ei harddegau, nofiodd dros y clwb lleol yn Tórshavn, Havnar Svimjifelag, ac ar gyfer Ynysoedd Ffaro. Daeth y nofio â hi ynghyd â nofiwr Ffaro arall, Annika Olsen, a ddaeth hefyd yn wleidydd yn ddiweddarach, daethant yn ffrindiau yn ifanc ac roedd y ddau yn nofio i dîm cenedlaethol Ynysoedd Ffaro. Ar ôl rhoi'r gorau i'w gyrfa nofio wrth fynychu'r ysgol uwchradd yn Hoydalar, dechreuodd chwarae pêl foli ar lefel clwb. 

### Personol

Mae Kristina yn briod â Ronnie Háfoss. Maent yn byw yn Hoyvík, maestref yng ngogledd Tórshavn. Mae ganddynt bedwar o blant, Hildur (g. 2001), Hákun (g. 2004), Erlendur (g. 2006) og Halla (g. 2009).

Gwaith gwleidyddol
------------------

Roedd Háfoss yn ddirprwy gadeirydd cymdeithas y pleidleiswyr Suðurstreymoyar Tjóðveldisfelag 2001-2002, a etholwyd i Senedd yr Ynysoedd, y Løgting ar ran etholaeth De ynys Streymoy 2002-2004 ac yn aelod o bwyllgor gwaith plaid Tjóðveldisflokkur 2004-2005.

Ym mis Chwefror 2008, daeth yn Weinidog Diwylliant yn ail lywodraeth Jóannes Eidesgaard, ond ymddiswyddodd am resymau personol ym mis Awst yr un flwyddyn. O 2011 cafodd ei hethol i'r Lagting eto. Hi oedd y Gweinidog Cyllid yn llywodraeth Aksel V. Johannesen rhwng 2015 a 2019.

Ar 29 Hydref 2011 cafodd ei hethol i senedd Ffaroe gyda 451 o bleidleisiau personol a oedd yn ail fwyaf ar restr Tjóðveldi, nesaf ar ôl Høgni Hoydal.

Mae hi wedi siarad yn gyhoeddus ac yn ryngwladol ar ddyfodol economaidd a gweinyddiaeth yr Ynysoedd a'r angen am fuddsoddi mewn isadeiladedd rhyngrwyd. Mae hi hefyd wedi defnyddio ei statws fel gwleidydd ac wrth drafod darpariaeth economaidd, er mwyn creu cysylltiadau gyda llywodraethau gwledydd di-wladwriaeth eraill, megis Catalwnia.

Fel aelod o'r blaid pro-annibyniaeth, mae hi'n ladmerydd cyson dros gallu Ynysoedd Ffaröe i fod yn wladwriaeth annibynnol gan nodi ei chryfder economaidd.

### Cyfryngau Cymdeithasol

Mae hi o bosib yn un o'r gwleidyddion prin o'r Ynysoedd sy'n adnabyddus i o leiaf, rhyw ganran o'r byd y tu allan. Mae ei chyfrif Twitter â dros 6,000 o ddilynwyr. Oherwydd ei sylwadau cenedlaetholgar sy'n dathlu'r iaith Ffaroeg a dadlau dros annibyniaeth, mae ei chyfrif yn cael ei rannu gan fudiadau ac unigolion cenedlaetholgar Gymraeg megis YesCymru.

Mae hi hefyd yn defnyddio ei chyfrif Twitter i drydar am faterion y Cyngor Nordig.

Dolenni
-------

* Gwefan swyddogol
* Twitter @KristinaHafoss
* Facebook

Cyfeiriadau
-----------

1. ↑  "Um Kristinu (About Kristina)" (yn Faroese). Kristinahafoss.fo. Archifwyd o'r gwreiddiol ar 7 Mawrth 2016. Cyrchwyd 29 Awst 2015.CS1 maint: unrecognized language (link)
2. ↑  "Færøernes Kristina Háfoss bliver ny direktør for Nordisk Råd". *norden.org*. Nordisk Råd. 14 Rhagfyr 2020. Cyrchwyd 15 Rhagfyr 2020.
3. ↑  in.fo - Svimjingin knýtti Kristinu og Anniku saman Archifwyd 2016-02-08 yn y Peiriant Wayback. skrevet af Heri Simonsen, 7 Chwefror 2016
4. ↑  logting.elektron.fo
5. 1 2 3  tjodveldi.fo
6. ↑  "Louis Zachariasen | Gyldendal - Den Store Danske". denstoredanske.dk. Cyrchwyd 29 Awst 2015.
7. ↑
8. ↑  "Val 11" (yn Faroese). Kringvarp Føroya. Archifwyd o'r gwreiddiol ar 23 Medi 2015. Cyrchwyd 29 Awst 2015.CS1 maint: unrecognized language (link)
9. ↑
10. ↑
11. ↑
12. ↑
13. ↑
14. ↑